b'\n_START_ARTICLE_\nAllen Welsh Dulles\n_START_SECTION_\nBakgrunn\n_START_PARAGRAPH_\nDulles kom fra en diplomatfamilie.\n_START_SECTION_\nDiplomat\n_START_PARAGRAPH_\nEtter sine studier virket han allerede fra 1916 for USA i den amerikanske ambassade i Wien og senere i Bern._NEWLINE_Etter verdenskrigen 1914-18 arbeidet han f\xc3\xb8rst sammen med sin bror John Foster Dulles som r\xc3\xa5dgiver for deres onkel Robert Lansing som i egenskap av amerikansk utenrikspolitiker deltok i forhandlingene som munnet ut i Versaillestraktaten. I diplomatkretser der kurserte Sions vises protokoller, nettopp introdusert for de diplomatiske milj\xc3\xb8er. Dulles klarte i 1921 i sin tid ved ambassaden i Konstantinopel sammen med journalisten Philip Graves, \xc3\xa5 avsl\xc3\xb8re dokumentet som en forfalskning. _NEWLINE_I 1926 avslo han \xc3\xa5 bli utnevnt til amerikansk ambassad\xc3\xb8r i Beijing og gikk ut av den diplomatiske tjeneste.\n_START_SECTION_\nJurist\n_START_PARAGRAPH_\nDulles engasjerte seg sammen med broren John Foster Dulles som advokat i selskapet Sullivan & Cromwell, som spesialiserte seg p\xc3\xa5 utenlandsforretninger, og som ikke bare assisterte sine klienter med juridisk arbeid, men ogs\xc3\xa5 bedrev lobby-arbeid og til tider Public Relations-iscenesettelser. For \xc3\xa5 \xc3\xb8ke interessen for  \xc3\xa5 investere s\xc3\xa5kalte i Heidelberg-bonds og dermed  gjenoppbyggingen i Tyskland, inspirerte man til en mer tyskvennlig stemning med \xc3\xa5 g\xc3\xa5 oppsatt tyske operetter i USA. Sullivan & Cromwell representerte b\xc3\xa5de amerikanske s\xc3\xa5 vel som tyske og andre europeiske selskaper. Blant dem var Rockefeller-familiens Chase Bank, Ford, ITT, SKF, I.G. Farben, Belgische Nationalbank, byggerne av Panamakanalen, og United Fruit Company som kontrollerte mellomamerikansk landbruk. _NEWLINE_Sullivan & Cromwell var ogs\xc3\xa5 i det skjulte selv eier av i mange selskaper, og bedrev politisk lobbyvirksomhet. John Foster Dulles  ble etterhvert direkt\xc3\xb8r for Sullivan & Cromwell, og fungerte som amerikansk generalrepresentant i datidens st\xc3\xb8rste kjemikonsern i hele verden, I.G. Farben._NEWLINE_Allen Dulles, som mellom verdenskrigene gjorde forretninger med den tyske riksbanksjefen Hjalmar Schacht, representerte i 1936 ogs\xc3\xa5 Prescott Bush i hans forretninger med Det tyske rike. Dulles hadde etter et bes\xc3\xb8k i Tyskland i 1933 vendt tilbake med manglende begeistring for Adolf Hitler. Men som forretningsadvokat engasjerte han seg for tyske interesser. Br\xc3\xb8drene Dulles gikk i offentligheten inn for at USA ikke skulle g\xc3\xa5 inn i krigen, frem til angrepet p\xc3\xa5 Pearl Harbor gjorde at et slikt standpunkt ikke lenger kunne v\xc3\xa6re aktuelt.'